cyanic-selkie/wikianc huggingface dataset:
Elohopeatiosyanaatti
Ominaisuudet ja valmistus
Ensimmäisen kerran elohopeatiosyanaattia valmisti Jöns Jacob Berzelius vuonna 1821 elohopea(II)oksidin ja tiosyaanihapon välisellä reaktiolla. Nykyään yhdistettä valmistetaan useimmiten saostamalla elohopea(II)nitraatin tai elohopea(II)kloridin liuoksista kaliumtiosyanaatin avulla.
Käyttö
Elohopeatiosyanaattia on käytetty valokuvauksessa negatiivien valmistuksessa. Sitä voidaan käyttää analytiikassa kloridi-ionipitoisuuden määrittämiseen. Kloridi-ionit aiheuttavat elohopeatiosyanaatin dissosioitumisen liuokseen, jolloin tiosyanaatti-ionit muodostavat Fe3+ ionien kanssa tummanpunaisen kompleksin, jonka pitoisuus voidaan määrittää spektrofotometrillä ja josta voidaan laskea kloridi-ionipitoisuus.
Raimo Ylipulli
Raimo Esko Tapio Ylipulli (s. 13. kesäkuuta 1970 Rovaniemi) on suomalainen mäkihyppääjä, joka kilpaili maailmancup-tasolla vuosina 1986–1994. Hän voitti hopeamitalin joukkuekilpailussa MM-kisoissa 1991 Val di Fiemmessä sekä sijoittui samoissa kisoissa 20:nneksi suurmäen yksilökilpailussa ja 21:nneksi normaalimäessä.
Ylipullin paras henkilökohtainen arvokilpailusijoitus oli suurmäen 18. sija Lillehammerin talviolympialaisissa 1994. Hän kilpaili Lillehammerissa myös joukkuekilpailussa, jossa Suomi sijoittui viidenneksi. Mäkihypyn maailmancupissa hänen paras osakilpailusijoituksensa oli kolmas suuren mäen kisassa Tšekkoslovakiassa vuonna 1991. Kokonaiskilpailussa hän sijoittui viidenneksitoista kaudella 1990–1991.
Ylipulli voitti normaalimäen Suomen-mestaruuden 1993.
Raimo Ylipullin veljet Heikki, Jukka ja Tuomo olivat myös menestyneitä talviurheilijoita. He edustivat kaikki Ounasvaaran Hiihtoseuraa.
Gō Hatano
Gō Hatano (s. 25. toukokuuta 1998 Tokio) on japanilainen jalkapalloilija.
Jalkapallomaajoukkue
Hatano kuului Japanin U-20 joukkueeseen alle 20-vuotiaiden MM-kilpailuissa 2017.
Dorothy Hyman
Dorothy Hyman (s. 9. toukokuuta 1941) on entinen brittiläinen pikajuoksija ja olympiamitalisti.
Hyman kilpaili arvokisoissa jo 17-vuotiaana vuonna 1958. Tuolloin hän saavutti Kansainyhteisön kisoissa Cardiffissa kultaa 4 × 110 jaardin viestijuoksussa ajalla 45,37 s ja EM-kilpailuissa Tukholmassa hopeaa 4 × 100 metrin viestijuoksussa ajalla 46,0 s. Rooman 1960 olympialaisissa hän saavutti 100 metrillä hopeaa ajalla 11,3 s ja 200 metrillä pronssia ajalla 24,7 s. Molemmilla matkoilla hän hävisi selvästi Yhdysvaltain Wilma Rudolphille ja pidemmällä matkalla lisäksi Saksan Jutta Heinelle. Hyman osallistui myös 4 × 100 metrin viestiin, jossa Britannian joukkue hylättiin.
Belgradin EM-kilpailuissa 1962 Hyman voitti 100 metrin juoksussa kultaa ajalla 11,3 s, 200 metrillä Jutta Heinen takana hopeaa ajalla 23,7 s sekä 4 × 100 metrin viestissä pronssia ajalla 44,9 s. Myöhemmin samana vuonna Perthissä käydyissä Kansainyhteisön kisoissa hän voitti kultaa 100 jaardin juoksussa ajalla 11,2 s ja 220 jaardin juoksussa ajalla 24,00 s sekä saavutti hopeaa 4 × 110 jaardin viestissä ajalla 46,81 s. Tokion 1964 olympialaisissa hän saavutti pronssia 4 × 100 metrin viestissä, jonka ankkuriosuuden juoksijana hän toi Britannian maaliin ajassa 44,0 s. Lisäksi hän sijoittui 100 metrillä kahdeksanneksi ajalla 11,9 s.
Kansallispäivä
Kansallispäivä on kansallinen juhlapäivä, jota vietetään vuosittain jonkin kansakunnalle merkittävän tapahtuman muistoksi. Valtioilla, joiden syntyhetki on päivän tarkkuudella määriteltävissä, kansallispäivä on yleensä tämä päivä. Suurta osaa tällaisista kansallispäivistä ei kutsuta kansallis- vaan itsenäisyyspäiviksi. Hitaasti syntyneillä valtioilla, jollaisia on varsinkin Euroopassa, kansallispäivä voi olla esimerkiksi jonkin valtion historian dramaattisen käännekohdan vuosipäivä kuten Ranskalla Bastiljin linnoituksen valtauspäivä 14. heinäkuuta tai jonkun merkittävän hallitsijan syntymäpäivä.
Joillakin valtioilla ei ole lainkaan virallista kansallispäivää. Näin on esimerkiksi Yhdistyneessä kuningaskunnassa, jossa Englannissa, Walesissa, Skotlannissa ja Pohjois-Irlannissa on kussakin omia kansallisia merkkipäiviä.
Kulttuuritutkimuksen näkökulmasta kansallispäivät ovat valtioiden välineitä kansalaistensa välisen yhteishengen luomiseen. Kansallispäivinä korostetaan yhteistä menneisyyttä. Vuotuiset juhlamenot luovat jatkuvuuden tunnetta.
Sulo Suorttanen
Sulo Elias Suorttanen (13. helmikuuta 1921 Valkeala – 24. syyskuuta 2005 Kouvola) oli suomalainen poliitikko, varatuomari ja lääninasessori. Suorttanen toimi Suomen puolustusministerinä vuosina 1966–1970.
Ura
Suorttanen valmistui ylioppilaaksi Kouvolan lyseosta vuonna 1945, minkä jälkeen hän opiskeli Helsingin yliopistossa suorittaen ylemmän oikeustutkinnon vuonna 1952. Varatuomarin arvo Suorttaselle myönnettiin 1954. Työuransa Suorttanen aloitti toimimalla kotiseutunsa Valkealan tuomiokunnan notaarina 1953–1954 ja Valkealan piirin apulaisnimismiehenä Kouvolassa 1955–1957. Nimismiehen toimesta Suorttanen siirtyi Kymen läänin apulaispoliisitarkastajaksi 1958–1972. Hän toimi Kymen lääninhallituksen vanhempana lääninasessorina vuodesta 1972 alkaen. Myöhemmällä urallaan Suorttanen toimi vielä Kymen lääninhallituksen virkaa toimittavana kansliapäällikkönä vuosina 1980–1986.
Kansanedustajana Suorttanen oli vuosina 1962–1970 ja myöhemmin 1972–1975 edustaen Maalaisliittoa (Keskustapuolue vuodesta 1965). Suorttanen toimi vuosina 1966–1970 Suomen puolustusministerinä sekä samaan aikaan toisena sisäasianministerinä Paasion I ja Koiviston I hallituksessa.
Toisen maailmansodan aikana Suorttanen palveli suomalaisessa Waffen-SS-vapaaehtoispataljoonassa. Sotilasarvoltaan hän oli reservin majuri.
Naimisiin Suorttanen meni vuonna 1949 farmaseutti Lea Annikki Laakson kanssa. Pariskunnalla oli vuonna 1951 syntynyt poika Esa Juhani.
Sulasuolareaktori
pienoiskuva|Polttoainevertailu 1GWy Sulasuolareaktori (, MSR) on ydinreaktorityyppi, jossa polttoaine on nestemäisessä muodossa (esim. LiF-BeF2-ThF4) ja toimii samalla lämmönvälittäjäaineena. Sulasuolareaktori on tyypiltään hyötöreaktori, eli se tuottaa fissiilin ydinpolttoaineen toisesta epäfissiilistä, mutta fertiilistä aineesta, kuten Th-232: nuklideista U-233 nuklideja, jotka sitten osallistuvat fissioon ja energiantuotantoon. Hyötöreaktorin kuten sulasuolareaktorin tärkein ominaisuus on sen kyky käyttää polttoaineenaan yleisiä ja siten halpoja ja riittoisia aineita kuten toriumia. Toriumilla toimiva sulasuolareaktori soveltaa torium-ydinpolttoainekiertoa. thumb|MSR toimintaperiaate
Tekninen rakenne
Sulasuolareaktorin polttoaine ja samalla sen lämmönvälittäjäaine – sulannut suola on kuumaa ja juoksevaa, mikä tuo niin haasteita kuin hyötyjä teknisen rakenteen kannalta. Tosin kuin kiinteällä polttoaineella toimivassa reaktorissa, neste voidaan nopeasti valuttaa reaktorista inerttiin säiliöön hätätilanteessa, eikä valuttamiseen tarvita sähkökäyttöistä pumppua. Polttoainetta voidaan lisätä, huoltaa ja vaihtaa ilman reaktorin alasajoa, toisin kuin tavallisesti kiinteäpolttoaineisissa reaktoreissa kuten kevytvesireaktoreissa.
Reaktorissa syntyy fission seurauksena fissiotuotteita, jotka voidaan poistaa jatkuvan polttoainehuollon yhteydessä, ilman alasajoa. Jotkut lyhytikäiset hyödylliset lääkeradioisotoopit, kuten molybdeeni-99 (puoliintumisaika 3 päivää) voidaan ottaa nopeasti talteen reaktorista ja hyödyntää (syövän hoito).
Haasteet
Toriumia ei voida käyttää nykyisissä, yleisesti käytössä olevissa, uraanin käyttöön perustuvissa, kevytvesireaktoreissa. Siirtyminen toriumin käyttöön vaatisi suuria investointeja – niin tutkimuksen kuin toteutuksenkin osalta. Torium-vaihtoehtoa on historiallisista syistä tutkittu ja toteutettu huomattavan vähän, sillä uraanin käyttö tuki ydinaseiden valmistamista siinä missä toriumin käyttö ei.
Toriumilla toimiva sulasuolareaktori ei tuota toimintansa sivutuotteena lähes lainkaan aseteollisuuteen soveltuvaa plutoniumia (Pu-239) (7-portainen neutronikaappaus on äärimmäisen epätodennäköinen), eikä väkevöintiprosessin sivutuotteina synny valtavia määriä köyhdytettyä uraania, sillä isotooppirikastusta ei tarvita. Nämä ominaisuudet vaikuttivat merkittävästi ydinenergiateknologian kehityksessä kohti uraani-lähtöisiä voimaloita toriumpohjaisten sijasta. Nykypäivänäkään teknologisesti kehittyneet maat, eivät edelleen aktiivisesti panosta torium-pohjaisen energiateknologian kehittämiseen.
Vertailu kevytvesireaktoriin
Kevytvesireaktorissa 96 % polttoaineessa olevasta uraanista on ko. reaktorissa ydinreaktioon sopimatonta U-238 isotooppia. Energiantuottoon soveltuvaa U-235 isotooppia on vain 4 % kaikesta uraanista ja pitoisuus laskee käytön aikana 0,7 %:iin, jolloin polttoaine katsotaan käytetyksi. 96 % kevytvesireaktorissa olevasta uraanista ei siis osallistu lainkaan energiantuottoon, mutta altistuu kuitenkin reaktorissa neutronipommitukselle ja siten noin 1 % polttoaineesta muuttuu joka kerta ydinasekäyttöön soveltuvaksi plutoniumiksi (Pu-239). Polttoainetehokkuus on erittäin huono – alle 0,1 % polttoaineesta "palaa" reaktorissa. Kevytvesireaktorin polttoaine on pakattu zirkoniumisiin putkiin. Zirkonium voi tietyissä olosuhteissa reagoida veden kanssa niin, että se vapauttaa vedestä vetyä, jolloin vaarana on vety-happiräjähdys (kts. Tšernobyl). Kevytvesireaktorin lämmönsiirtoaine on tavallinen vesi, mikä tuo useita haasteita hyötysuhteen ja turvallisuuden kannalta. Juoksevan veden lämpötila on verrattain alhainen, jopa superkriittisellä alueella, minkä seurauksena lämmönvaihtimien ja höyryturbiinien Carnot'n hyötysuhde jää alhaiseksi (~30 %). Superkriittinen vesi on räjähdysherkkää (vesihöyry-(paine)räjähdys), ensiö- tai toisiopiirin paine on taattava jatkuvasti. Kevytvesivoimala vaatii suuren ja kalliin suojarakennuksen (paineräjähdyksen hallitsemiseksi). Kevytvesivoimala tuottaa suuren määrän lämmintä vettä lauhduttimen toiminnan seurauksena (Carnot'n hyötysuhteen parantamiseksi), lauhdeveden lämpötila on kuitenkin liian alhainen esim. kaukolämpöjärjestelmässä tai muissa kohteissa hyödynnettäväksi. Lauhdevesi päästetään tavallisesti luonnonvesistöihin, mikä aiheuttaa mm. rehevöitymistä ja muita ekologisia ongelmia. Hätätilanteessa kevytvesireaktorit nojautuvat sähkökäyttöisiin laitteisiin, jotka voivat vaurioitua ja aiheuttaa vaaratilanteen (kts. Fukushima I onnettomuus). Sulasuolareaktorissa on sisäänrakennettu ns. luonnollinen turvajärjestelmä, sähkökäyttöinen laite (jäähdytin) pitää polttoaineen reaktorissa ns. jäätulpan (freeze plug) avulla. Jos sähkö katkeaa, tulppa sulaa ja polttoaine valuu painovoiman seurauksena inerttiin säiliöön, jossa ydinreaktio lakkaa itsestään, kun polttoaine jäähtyy ja kyllästyy fissiotuotteilla. Fissiotuotteiden määrä polttoaineessa ohjaa reaktorin tehoa, jos määrä kasvaa, laskee vastaavasti fissioiden määrä ja teho laskee, mikä on luonnollinen ja toimenpiteitä vaatimaton turvallisuusmekanismi. Tehoa voidaan säätää lisäksi mekaanisesti esim. polttoainevirtauksilla.
Lars Lindeman
Lars Sebastian ”Basse” Lindeman (23. maaliskuuta 1920 Viipuri – 14. syyskuuta 2006 Lahti) oli suomalainen poliitikko ja suurlähettiläs.
Lindeman suoritti maanviljelysteknikon tutkinnon vuonna 1944. Hän toimi Inkoon kunnanvaltuustossa vuodesta 1945 ja Finlands Svenska Arbetarförbundin asiamiehenä vuodesta 1947. Hän oli SDP:n kansanedustaja Uudenmaan vaalipiiristä vuosina 1958–1976, minkä jälkeen hän siirtyi suurlähettilääksi Osloon ja Reykjavikiin vuosina 1976–1984 ja Lissaboniin vuosiksi 1984–1985. Hän oli toinen maatalousministeri Paasion I hallituksessa 1966–1968.
Delta-aurigidit
pienoiskuva|Kuvassa näkyy kohta josta Delta-aurigidit näyttävät tulevan Ajomiehen tähdistöstä. pienoiskuva|Meteoroidisade vuonna 2007
Delta-aurigidit on heikoin kolmesta tunnetusta Ajomiehen–Perseuksen tähdistöstä tulevasta meteoriparvista ne jättävät vanoja ja ovat himmeämpiä kuin alfa-aurigidit. Voi olla että ne ovat kaksi eri parvea joka ovat sulautuneena toisiinsa. Ne tulevat yleensä syyskuun alkupuolelta lokakuun alkuun, ja näkyvät parhaiten pohjoisella pallonpuoliskolla.
Sean Edwards
thumb|Sean Edwards vuonna 2013.
Kansainvälinen tyttöjen päivä
Kansainvälinen tyttöjen päivä (myös nimellä Kansainvälinen tyttölapsen päivä, ) on Yhdistyneiden kansakuntien julistama vuosipäivä, ja sitä vietettiin ensi kertaa 11. lokakuuta 2012.
Sean Edwards
Sean Lawrence Guy Edwards (6. joulukuuta 1986 Lontoo, Iso-Britannia – 15. lokakuuta 2013 Queensland, Australia) oli brittiläinen moottoriurheilija. Hänen isänsä Guy Edwards on entinen Formula 1 -kuljettaja. Edwards aloitti kilpa-uran vuonna 2003 Britannian Formula Ford -sarjassa, jossa hän sijoittui sarjan neljänneksi. Vuonna 2004 Edwards kilpaili Britannian Formula Renault -sarjassa sijoittuen sarjan viidenneksi. Vuonna 2005 Edwards ajoi British GT -sarjassa. Vuonna 2006 Edwards ajoi FIA GT3 Championship -sarjassa voittaen sarjan mestaruuden. Vuonna 2007 hän siirtyi FIA GT2 Championship -sarjaan. Vuodesta 2008 lähtien Edwards kilpaili Porsche Supercup -sarjassa saavuttaen urallaan kahdeksan voittoa. Vuonna 2012 Edwards voitti Dubain 24 tunnin ajon. Vuonna 2013 hän voitti muun muassa Nürburgringin 24 tunnin ajon ja toiseen kertaan Dubain 24 tunnin ajon. Edwards osallistui myös Span 24 tunnin ajoon vuonna 2007 ja Le Mansin 24 tunnin ajoon vuonna 2012.
Kansainvälinen tyttöjen päivä
Päivän tarkoitus on nostaa esiin haasteita ja tarpeita, jota tytöt kohtaavat ympäri maailmaa ikänsä ja sukupuolensa vuoksi, sekä edistää tyttöjen voimautumista ja oikeuksien toteutumista. Tyttöjen päivän tavoitteena on myös innostaa toimimaan tyttöjen oikeuksien puolesta aikaisempaa tehokkaammin. Erityisesti köyhimmissä maissa tyttöjä uhkaavat poikia useammin muun muassa aliravitsemus ja sairaudet sekä koulutuksen ja sen myötä palkitsevan työuran puute.
Historia
Kansainvälinen tyttöjen päivä syntyi lastenoikeusjärjestö Plan Internationalin aloitteesta, ja Kanada esitti virallisesti päivän lisäämistä Yhdistyneiden kansakuntien kalenteriin.
Kansainvälisellä tyttöjen päivällä on joka vuosi teema, joka nostaa esiin tyttöjen asemaan liittyvän haasteen. Ensimmäisen vuosipäivän teemana oli "loppu lapsiavioliitolle".
Pioneer 1
pienoiskuva|Able II
Sean Edwards
Edwards esitti isäänsä Ron Howardin ohjaamassa Rush-elokuvassa, joka sai ensi-iltansa vain puolitoista kuukautta ennen Edwardsin kuolemaa.
Pioneer 1
Lokakuussa 1958, Pioneer 1:stä tuli ensimmäinen NASAn laukaisema avaruusalus, Yhdysvaltojen uusin avaruusjärjestö. Lento oli toinen ja kaikista onnistunein kolmesta Thor-Able avaruusluotaimista.
Project Vanguard
upright|pienoiskuva|Vanguard-raketti
Project Vanguard oli avaruusohjelma jota hallinnoi Yhdysvaltojen NRL, jonka tarkoitus oli saada satelliitti Maan kiertoradalle Vanguard-raketilla.
BES-järjestelmä
Historia
1960-luvulta lähtien Suomeen oli perustettu lukuisia elementtitehtaita, usein ilman varmuutta tulevasta tuotannosta. Ala oli huonosti järjestäytynyt. Lukuisat 1960-luvulla kehitetyt, suurlevytekniikkaan perustuneet betonielementtijärjestelmät olivat yhteensopimattomia, ja näytti myös siltä, että näin monilla eri järjestelmillä ei kyetty täyttämään vuotuisia asuntotavoitteita. Ongelman ratkaisemiseksi käynnistettiin BES-tutkimus, jonka tarkoituksena oli kehittää ja rationalisoida elementtimuotoista asuntotuotantoa kaikkien käytettävissä olevaksi, avoimeksi kotimaiseksi järjestelmäksi. Asuminen ja arkkitehtuuri eivät ohjanneet suunnittelua, vaan niissä tapahtuvat muutokset olivat alisteisia tuotantotekniikalle.
Suomen Betoniteollisuuden Keskusjärjestö aloitti tutkimuksen vuonna 1968, ja sitä rahoitti muun muassa asuntohallitus 220 000 markalla. Tutkimuksen johtajana toimi Teuvo Koivu ja suunnittelijoita oli yhteensä noin 30. Suunnittelua valvoi asuntohallituksen pääjohtaja Olavi Lindblomin johtama toimikunta. BES-järjestelmällä ei pyritty tuottamaan tyyppitaloa, vaan erilaisia toteutustapoja mahdollistava tuotantojärjestelmä. Päätavoite oli kustannusten alentaminen. Teknisenä tavoitteena oli tuottaa mittajärjestelmä, jonka puitteissa yritykset voivat tuottaa ”täysin standardoituja asunnon- ja talonosia pitkinä sarjoina tai massatuontantona”. Osia oli tarkoitus kyetä yhdistelemään eri tavoin, jolloin olisi saanut aikaan erilaisia taloja. Tutkimusta ei rajattu pelkästään kantavaan rakennusrunkoon – tarkoituksena oli selvittää asumisen vaatimukset sekä kaikki suunnitteluun ja rakentamiseen liittyvät osatekijät.
Tutkimuksen aluksi tehtiin kansainvälinen vertailu elementtijärjestelmistä, joista päädyttiin tarkastelemaan 25:ttä. Ne jaoteltiin neljään ryhmään (kantavat seinät, pilaripalkit, pilarilaatat, tilaelementit), joista kantavat seinät -malli todettiin parhaiten järjestelmän vaatimuksiin soveltuvaksi. Se oli jo käytössä muissa Pohjoismaissa ja sen käyttöönottoon tarvittavaa teknistä tietämystä oli myös suomalaisilla valmistaijlla.
BES-Tutkimus valmistui 1970. Tutkimusraporttiin sisältyi tavoite ”siirtojoustavuudesta”: ”BES-järjestelmällä toteutetun rakennuksen tulisi olla purettavissa, siirrettävissä uuteen paikkaan ja pystytettävissä kokonaan uudelleen”.
BES:n merkitys syntyi sen alaa kokoavasta vaikutuksesta, ei niinkään varsinaisten järjestelmien kehittämisestä. Merkittävää oli erityisesti arkkitehtikunnan myötämielinen osallistuminen tutkimukseen; vielä 1960-luvun puolivälissä suhtautuminen oli epävarmempaa.
Kenian anglikaanikirkko
Historia
Kirkko perustettiin vuonna 1884 alun perin Itäisen päiväntasaajan Afrikan hiippakunnaksi, jonka toimialue käsitti Ugandan, Kenian ja Tansanian. Ensimmäinen piispa oli James Hannington.
Jäkärlä
Jäkärlä on Turun kaupunginosa, lähiö ja taajama, joka sijaitsee noin 15 kilometriä kaupungin keskustasta pohjoiseen, lähellä Liedon rajaa. Jäkärlän ohi kulkevat Tampereen moottoritie ja Turku–Toijala-rata. Jäkärlän taajamassa on 3 665 asukasta (31.12.2011), joista 3 410 asuu Turussa ja 255 Liedon puolella kuntarajaa.
Jäkärlän nimi tulee alueella sijaitsevan tilan omistajan nimestä, joka mainitaan asiakirjoissa joko muodossa Jäkärä tai Jäkärlä. Jäkärlä on ollut asutettua aluetta jo kivikauden aikana. Sen alueelta on löydetty runsaasti Jäkärlän keramiikkaa, joka muodostaa selvästi muista erottuvan kampakeramiikan haaran. Asutusta oli Tiilitehtaan maastossa, johon on myöhemmin tehty kivikaudenpolku. Jäkärlä on ensimmäisiä paikkoja Turussa, jossa oli kivikaudella asutusta: Kun Turku itse oli vielä veden alla, Jäkärlän korkein kohta, joka sijaitsee Tiilitehtaan maastossa, oli vedenpinnan yläpuolella. Alueen nimistö pohjautuu osittain näihin historiallisiin löytöihin.
Jäkärlässä toimii Jäkärlän koulu. Lisäksi kaupunginosassa on kauppoja, pizzeria, nuorisotalo, terveysasema, apteekki, seurakuntatalo, urheilukenttä ja uimaranta sekä Postin ja Matkahuollon pisteet ja Nesteen kylmäasema.
Turun keskustan ja Jäkärlän välillä kulkevat Föli-bussilinjat 22 ja 22C Yli-Maarian kautta sekä linjat 22A, 22B ja 82 Paimalantietä.
Jäkärlä on kuulunut Maarian kuntaan, mutta Maarian liityttyä Turkuun vuonna 1967 Jäkärlästä tuli osa Turkua.
Aiheesta muualla
60.54306°N, 22.35972°W
Explorer 3
pienoiskuva|Lähes identtinen Explorer 1
Explorer 3 (kansainvälinen nimitys 1958 Gamma) oli satelliitti Maan kiertoradalla. Se oli lähes identtinen versio Yhdysvaltojen Explorer 1-satelliitista. Se oli Explorer-ohjelman toinen onnistunut laukaisu.
Kuorittu maito
Kuorittu maito (myös esim. kurri, kurnaali, pluttana, joppi tai sintu ) on maitoa, josta kerma on separoitu pois. Se on rasvatonta tai vähärasvaista sekä pastöroimatonta ja homogenoimatonta. Kuorittu maito on maitoteollisuuden tärkeä raaka-aine, ja sitä käytetään maitovalmisteiden rasvapitoisuuden säätelyyn. Kuorittua maitoa ja siitä tehtyjä rehuja käytetään kotieläinten ruokintaan.
Rasvaton maito on pastöroitua ja homogeenistettua kurria, jonka rasvapitoisuus on enintään 0,3 prosenttia. Sitä on saatavilla myös iskukuumennettuna, luomuna, kalsiumilla rikastettuna sekä rasvattomana maitojauheena.
Esperanza Aguirre
thumb|Esperanza Aguirre Esperanza Aguirre Gil de Biedma (s. 3. tammikuuta 1952 Madrid, Espanja) on espanjalainen Kansanpuolueen poliitikko. Hän toimi Madridin itsehallintoalueen hallituksen puheenjohtajana vuosina 2003–2012. Aikaisemmin Aguirre on ollut Espanjan opetusministeri ja Espanjan senaatin puheenjohtaja.
Mizuki Ichimaru
Mizuki Ichimaru (s. 8. toukokuuta 1997 Osaka) on japanilainen jalkapalloilija.
Jalkapallomaajoukkue
Ichimaru kuului Japanin U-20 joukkueeseen alle 20-vuotiaiden MM-kilpailuissa 2017.
Fanny Horn Birkeland
Ruhpoldingin MM-kilpailuissa 2012 Horn Birkeland oli mukana Norjan pronssia voittaneessa viestijoukkueessa. Sotšin olympialaisissa 2014 hän saavutti pronssia viestistä Norjan joukkueen kanssa. Ampumahiihdon MM-kilpailuissa 2015 hän oli pronssia saaneessa sekajoukkueessa. Oslon MM-kilpailuissa 2016 hän hiihti toisen osuuden maailmanmestaruuden voittaneessa Norjan naisten viestijoukkueessa. Yhteislähtökilpailussa hän sijoittui yhdeksänneksi.
Maailmancupissa Horn Birkeland saavutti ensimmäisen palkintosijansa tammikuussa 2015 voitettuaan Ruhpoldingin pikakilpailun.
Horn Birkeland lopetti uransa keväällä 2017.
Horn Birkeland meni naimisiin Lars Helge Birkelandin kanssa elokuussa 2015.
Volodymyr Raskatov
Volodymyr Serhijovytš Raskatov (, myös, 23. lokakuuta 1957 Zaporožje, Ukrainan SNT – 11. tammikuuta 2014 Chișinău, Moldova) oli Neuvostoliittoa edustanut uimari, olympiamitalisti ja Euroopan mestari.
Raskatov saavutti Montréalin kesäolympialaisissa 1976 pronssia 400 metrin vapaauinnissa ja hopeaa 4×200 m vapaauintiviestissä. Vuotta myöhemmin hän kuului Neuvostoliiton Euroopan mestaruuden voittaneeseen 4×200 m vapaauintiviestijoukkueeseen.
Raskatov asui 1980-luvulta Moldovassa. Hän kuoli 56-vuotiaana Chișinăussa 11. tammikuuta 2014.
Kalotti
Kalotti voi tarkoittaa seuraavia asioita:
Hatanga (joki)
Hatanga on joki Krasnojarskin aluepiirin Taimyrin piirissä Venäjällä. Se saa alkunsa Kotui- ja Hetajokien yhtymäkohdasta, virtaa Pohjois-Siperian alangon läpi leveässä jokilaaksossa ja laskee Laptevinmeren Hatanganlahteen. Joen pituus on 227 kilometriä ja sadealueen laajuus 364 000 neliökilometriä. Hatanga jäätyy syys-lokakuun vaihteessa ja vapautuu jäistä kesäkuun alussa.
Pullopostia
Pullopostia on lastenmusiikkiyhtye Pellekaija Pumin albumi vuodelta 1998.
Hatanga (joki)
Hatangalla kalastetaan siperianmuikkua, siikaa, nelmaa, siperianjokilohta ja nieriää. Joki on liikennöintikelpoinen. Sen varrella sijaitsee Hatangan taajama, jossa toimii Koillisväylääkin palveleva satama ja Hatangan lentoasema.
Pullopostia
Muusikot
Kuoro:
Lapset:
Hjördis Rosenlew
Hjördis Edith Rosenlew (11. lokakuuta 1892 Pori – 1970) oli suomalainen opettaja ja ruotsin kielellä kirjoittanut runoilija.
Hjördis Rosenlewin vanhemmat olivat varakonsuli Hugo Rosenlew (1862–1915) ja Hanna Maria Ericsson (1864–1952). Hän oli naimisissa vuodesta 1916 varatuomari, asianajaja Bruno Walter Bruunin (1889–1959) kanssa.
Hjördis Rosenlew valmistui filosofian kandidaatiksi 1928 ja hän toimi vanhempana lehtorina Toisessa yhteislyseossa Turussa.
Pioneer 3
pienoiskuva|Pioneer 3
Pioneer 3 oli stabiloitunut avaruusalus, joka laukaistiin 6. joulukuuta 1958 kello 05:45:12 UTC. Sen laukaisi ABMA ja NASA Juno II -raketilla. Aluksen oli tarkoitus mennä Kuun ohi ja Auringon kiertoradalle, mutta se pääsi ainoastaan 102 360 kilometrin korkeudelle ennen kuin putosi takaisin Maahan.
Mesa
Mesa on kaupunki Arizonan osavaltiossa Yhdysvalloissa. Kaupunki kuuluu viereisen Phoenixin suurempaan metropolialueeseen. Nykyisen Mesan perustivat mormonisiirtolaiset vuonna 1878 ja kaupunki on sittemmin kasvanut nopeasti. Vuoden 2010 väestönlaskennan mukaan Mesan asukasluku oli 439 041.
Maantiede
thumb|vasen|Näkymä Superstitionvuorille. Mesa sijaitsee Maricopan piirikunnassa Arizonan osavaltion eteläosan keskellä. Mesan vieressä sijaitsee Phoenixin kaupunki, jonka suurempaan metropolialueeseen Mesa kuuluu. Nykyinen kaupunki on rakennettu ruutukaavan mukaisesti. Alue on osa Sonoran aavikkoa. Maasto ja alueen luonto ovat tyypillisiä aavikolle. Alueella kasvaa esimerkiksi jättikaktuksia ja lieriöpuntioita. Toisaalta kaupungin lähistöllä on myös järviä ja jokia. Kaupungin itäpuolella kohoavat Superstitionvuoret. Sää Mesan alueella on lämmin ja kuiva. Aurinko paistaa keskimäärin noin 320 päivänä vuodesta.
Historia
thumb|vasen|[[Mesa Granden hohokamien raunioita.]] Noin 2 000 vuotta sitten nykyisen Mesan aluetta asuttivat maanviljelystä harjoittaneet hohokamit. Hohokamit katosivat jo ennen eurooppalaisten saapumista, mutta he jättivät jälkeensä kanaaleista koostuneen keinokastelujärjestelmän. Eurooppalaisten saapuessa aluetta asuttivat pimat. Ensimmäiset eurooppalaiset alueella olivat espanjalaisia tutkimusmatkailijoita ja lähetystyöntekijöitä. Apassien sotaretkien muodostaman uhan takia alueelle ei kuitenkaan syntynyt pysyvämpiä espanjalaisia siirtokuntia.
Mesan alue kuului Meksikoon maan itsenäistyttyä Espanjasta ja Yhdysvallat valtasi alueen Meksikon–Yhdysvaltain sodan aikana. Amerikkalaisvalta alueella oli kuitenkin pitkään heikko, kunnes armeija päätti puuttua siirtolaisten ja intiaanien väliseen kahakointiin alueella. Yhdysvaltain armeija kävi taisteluja apasseja vastaan ja heidän kuuluisa päällikkönsä Geronimo antautui vasta vuonna 1886. Ennen Geronimon antautumista joukko mormoneja Utahista ja Idahosta oli asettunut nykyiseen Mesaan vuonna 1878. Siirtolaiset alkoivat viljellä maata käyttäen hyödykseen hohokamien aikanaan rakentamia kanavia. Kaupungin pääelinkeinoja olivat pitkään sitrushedelmien ja puuvillan viljely. Vuoteen 1940 mennessä Mesa oli kasvanut Arizonan toiseksi suurimmaksi kaupungiksi, jonka asukasluku oli noin 7 000.
Toisen maailmansodan aikana Mesaan rakennettiin Falcon Fieldin lentoasema ja Williamsin lentotukikohta (nyk. Phoenix–Mesa Gateway -lentoasema). Kiitoratoja käytettiin amerikkalaisten ja brittilentäjien kouluttamiseen. Monet paikalle asettuneet sotilasperheet jäivät Mesaan sodan päättymisen jälkeen ja lentoasemien ympäristöön kehittyi lentokoneteollisuutta, jolla on edelleen suuri merkitys kaupungille.
Talous
thumb|Mesan [[Myöhempien aikojen pyhien liike|myöhempien aikojen pyhien liikkeen temppeli.]] Mesan nykyisiä merkittäviä talouden aloja ovat esimerkiksi teollinen tuotanto, turismi ja vähittäiskauppa. Alueen ilmasto on tehnyt Mesasta erityisen hyvän ilmailualan yrityksille. Boeing on käyttänyt Falcon Fieldin lentoaseman tiloja esimerkiksi lennonohjausjärjestelmien testaamiseen ja lentäjien koulutukseen. Myös esimerkiksi Boeing AH-64 Apache-helikopteri kehitettiin Mesassa. Alueen muilla lentokentillä toimii useita eri lentäjien koulutusta järjestäviä yrityksiä. Toinen suuri kaupungissa toimiva yritys on ajoneuvojen turvalaitteita valmistava TRW Vehicle Safety Systems.
Kotitalouksien keskimääräiset vuosittaiset ansiot Mesassa aikavälillä 2012–2016 olivat 50 615 USD ja henkilöä kohden 25 669 USD. 16,2 % väestöstä eli köyhyysrajan alapuolella.
Kokkeja
Kokkeja on Ester Heleniuksen (1875-1955) öljyvärein levylle kiinnitetylle kankaalle vuonna 1924 maalaama maalaus, 56×44 cm. Se hankittiin vuonna 1929 Ateneumin taidemuseon kokoelmiin.
Ester Heleniuksen maalauksia kutsuttiin joskus epäsuomalaisiksi, koska niiden aiheet olivat Pariisista ja koska niiden muodonanto oli pehmeää. Nämä molemmat asiat tulevat ilmi tässä hänen Kokkeja -maalauksessaan. Etualan kokki on suomalaiselle ulkomaalaisen näköinen ja henkilöt niin pehmeitä, että he osin eivät erotu maalauksesta.
Ester Helenius asui pitkiä aikoja Ranskassa, ensimmäisen kerran vuonna 1899. Hänet tunnetaan parhaiten juuri 1920- ja 1930-lukujen tuotannostaan, joka käsitti niin henkilökuvia, kirkkojen sisätiloja kuin kukka-asetelmiakin. Hän itse ihaili suomalaisen kansantaiteen värimaailmaa ja piti sitä oman väri-ilmaisunsa pohjana.
Lähteet
Timo Huusko: Ester Helenius: Kokkeja. Teoksessa Ateneum-opas. Toim. Timo Huusko, 2007, s.88.
Riitta Uosukainen
Elämäkerta
Uosukainen kirjoitti ylioppilaaksi vuonna 1961. Sen jälkeen hän aloitti opinnot Helsingin yliopiston humanistisessa tiedekunnassa, jossa hänen aineyhdistelmäänsä kuuluivat suomen kieli, kotimainen kirjallisuus, kansanrunous, kansatiede, kasvatustiede ja käytännöllinen filosofia. Humanististen tieteiden kandidaatiksi hän valmistui vuonna 1964, filosofian kandidaatiksi vuonna 1969 ja filosofian lisensiaatiksi vuonna 1970. Hänen kotimaisen kirjallisuuden alaan kuuluvat pro gradu- ja lisensiaatintutkielmansa käsittelivät Minna Canthia vuosisadan lopun naisen kuvaajana. Opintoaikanaan hän toimi myös muun muassa kustannusosakeyhtiö Tammessa kustannusvirkailijana.
Uosukainen toimi Imatrankosken lukion suomen kielen lehtorina vuosina 1969–1983. Hän toimi myös Joensuun korkeakoulun suomen kielen didaktiikan väliaikaisena lehtorina vuosina 1976–1977 ja Kymen läänin äidinkielen lääninkouluttajana vuosina 1976–1983.
Poliittinen ura
Riitta Uosukainen valittiin ensimmäisen kerran eduskuntaan vuoden 1983 vaaleissa. Sen jälkeen hänet valittiin uudelleen kansanedustajaksi vaaleissa 1987, 1991, 1995 ja 1999. Hän edusti Kymen vaalipiiriä. Vuosien 1995 ja 1999 vaaleissa hän keräsi eniten henkilökohtaisia ääniä vaalipiirissään. Eduskunnassa hän oli jäsenenä suuressa valiokunnassa, sivistysvaliokunnassa ja puolustusvaliokunnassa.
Uosukainen toimi opetusministerinä Ahon hallituksessa vuosina 1991–1994. Hänen aikanaan vuonna 1992 opetusministeriö ehdotti lukukausimaksuja käyttöönotettavaksi yliopistoissa, lukioissa ja ammattikouluissa. Hän luopui tehtävästä vuonna 1994, kun hänet valittiin eduskunnan puhemieheksi. Tässä tehtävässä hän oli Suomen historian ensimmäinen nainen. Hänet valittiin puhemieheksi myös vaalien 1995 ja 1999 jälkeen.
Eduskunnan lisäksi Uosukainen toimi Imatran kaupunginvaltuustossa vuosina 1977–1992 ja oli vuosina 1981–1986 sen varapuheenjohtaja.
Presidentin valitsijamies Uosukainen oli presidentinvaaleissa 1982 ja 1988. Hän oli ehdokkaana vuoden 2000 presidentinvaaleissa, jossa hän sai ensimmäisellä kierroksella kolmanneksi eniten ääniä eikä siten päässyt toiselle kierrokselle.
Kunnianosoitukset
Yhdysvaltalainen Suomi College promovoi Uosukaisen vuonna 1997 filosofian kunniatohtoriksi ja Lappeenrannan teknillinen korkeakoulu promovoi hänet vuonna 1999 kauppatieteiden kunniatohtoriksi. Suomen puheopettajien liitto nimesi Uosukaisen Vuoden puhujaksi vuonna 1985. Tasavallan presidentti Tarja Halonen myönsi Uosukaiselle vuonna 2004 valtioneuvoksen arvonimen. Uosukainen on ensimmäinen valtioneuvoksen arvonimen saanut nainen ja järjestyksessä kahdeksas arvonimen saaja Suomen itsenäisyyden aikana. Harri Holkerin kuoltua vuonna 2011 Uosukainen on ainoa elossa oleva valtioneuvos.
Riitta Uosukainen sai Suomalaisuuden liiton kunniajäsenyyden vuonna 2006.
Uosukaiselle myönnettiin kunniarestonomin arvonimi vuonna 1994. Tapaseura valitsi Uosukaisen Vuoden käyttäytyjäksi vuonna 2002. Mauri Sariola -seura ry. myönsi Riitta Uosukaiselle Helsingin kirjamessuilla 28. lokakuuta 2012 Vuoden Susikoski -arvonimen koskien vuotta 2013.
Daphne Slater
Daphne Slater (o.s. Arden, s. 29. joulukuuta 1941) on entinen brittiläinen pikajuoksija ja olympiamitalisti.
Daphne Arden saavutti Belgradin EM-kilpailuissa 1962 pronssia 4 × 100 metrin viestijuoksussa ajalla 44,9 s sekä sijoittui neljänneksi 100 metrillä ajalla 11,5 s ja 200 metrillä ajalla 24,2 s. Tokion 1964 olympialaisissa hän saavutti pronssia toisen osuuden juoksijana 4 × 100 metrin viestissä ajalla 44,0 s. Lisäksi hän sijoittui 200 metrillä kahdeksanneksi ajalla 24,0 s.
Avioiduttuaan Daphne Slater kilpaili vielä Budapestin EM-kilpailuissa 1966 ja sijoittui 4 × 100 metrin viestijuoksussa kuudenneksi ajalla 45,4 s.
György Erdelyi
György Erdelyi (15. heinäkuuta 1947 – 24. kesäkuuta 2013) oli unkarilainen keihäänheittäjä.
Erdelyi sijoittui Rooman EM-kilpailuissa 1974 keihäänheitossa kymmenenneksi tuloksella 78,06 m. Hänen ennätyksensä oli 2. toukokuuta 1976 Budapestissa heitetty 85,48 m.
Akito Takagi
Jalkapallomaajoukkue
Takagi kuului Japanin U-20 joukkueeseen alle 20-vuotiaiden MM-kilpailuissa 2017.
Erich Scheurmann
Erich Scheurmann (s. 24. marraskuuta 1878 Hampuri – k. 4. toukokuuta 1957 Armsfeld) oli saksalainen kirjailija, taidemaalari, nukketeatterilainen ja saarnaaja. Scheurmann matkusti vuonna 1914 vuodeksi Samoaan, joka oli noihin aikoihin Saksan siirtomaana. Ensimmäisen maailmansodan alettua hän matkusti vuonna 1915 Samoasta USA:han, missä kirjoitti kuuluisan fiktiivisen Samoan-matkakertomuksensa Papalagit (Der Papalagi). Maailmansodan loputtua palasi hän Saksaan. Hän asettui vuonna 1930 asumaan Armsfeldiin, missä eli kuolemaansa saakka.
Formula 2 Britannian Grand Prix 2019
Formula 2 Britannian Grand Prix 2019 oli Formula 2 -kauden 2019 seitsemäs osakilpailu, joka ajettiin 13.–14. heinäkuuta Silverstonen moottoriradalla Englannissa Yhdistyneessä kuningaskunnassa.
Porin Ässien SM-liigakausi 2002–2003
Porin Ässien SM-liigakausi 2002–2003 oli jääkiekkoseura Porin Ässien 27. kausi jääkiekon SM-liigassa ja 35. kausi Suomen jääkiekon korkeimmalla sarjatasolla. Joukkueen sijoitus runkosarjassa oli 10. eli neljänneksi viimeinen. Joukkue jäi kuuden pisteen päähän viimeisestä pudotuspelipaikasta. Edellisellä kaudella joukkue oli jäänyt runkosarjassa sijalle 11. Runkosarjan avausottelu oli 17. syyskuuta 2002 vieraissa Rauman Lukkoa vastaan ja kauden päätösottelu 9. maaliskuuta 2003 kotona Tampereen Ilvestä vastaan.
Runkosarja
Ässät pelasi kauden 2002–2003 avausottelunsa vieraissa Rauman Lukkoa vastaan. Joukkue hävisi ottelun jatkoajan päätteeksi maalein 5–4. Kotiavauksessaan Ässät kaatoi Oulun Kärpät lukemin 4–1. Tämän jälkeen joukkue voitti vieraissa JYPin, mutta hävisi kotonaan niukasti HIFK:lle. Seuraavista kuudesta ottelusta joukkue pelasi neljä tasapeliä, joista kolme kotona. Kaikki kotona pelatut tasapelit päättyivät 2–2. Pääasiassa tasapeleistä ja tappioista koostuneen alkukauden jälkeen joukkue voitti kolme ottelua peräkkäin, joista viimeinen päättyi jatkoaikavoittoon Lukosta lukemin 3–2. Ensimmäiset 13 ottelua tuottivat viisi voittoa, neljä tasapeliä ja 15 pistettä.
Lokakuun loppupuolella Ässät ajautui tappioputkeen. Joukkue hävisi seitsemän peräkkäistä ottelua, joista yhden yli kolmen maalin erolla, lukemin 5–1 Kärpille. Joukkue katkaisi tappioputkensa lähes kuukausi sen alkamisen jälkeen 19. marraskuuta pelaamalla Bluesin kanssa tasapelin, mutta hävisi sen jälkeen neljä ottelua. Marraskuussa Ässät ei voittanut ainuttakaan ottelua ja keräsi kahdeksasta ottelusta kuukauden aikana vain yhden pisteen. Useimmat häviöistä tulivat niukasti yhden tai kahden maalin erolla.
Joulukuussa joukkueen tulokset paranivat. Kuukauden ensimmäisessä ottelussa tullut voitto Pelicansista oli joukkueen ensimmäinen voitto yli kuukauteen, edellisen tultua 19. lokakuuta Lukkoa vastaan. Seuraavassa ottelussa Kärpät murskasi Ässät maalein 10–2. Kuukauden lopuista kuudesta ottelusta joukkue voitti kolme ja pelasi kaksi tasapeliä. Ainoa tappio tuli niin ikään Kärpille. Voitoista suurin tuli Ilvestä vastaan numeroin 2–6. Vuoden 2002 päätösottelunsa Ässät pelasi Lukon vieraana. Ottelu päättyi tasan 1–1.
Tammikuu alkoi joukkueelta voitokkaasti, kun se voitti neljästä ottelustaan kolme, joista kaksi vieraskaukalossa. Jokainen ottelu päättyi maalin erolla. Tammikuun alun jälkeen joukkueen voittaminen tyrehtyi jälleen, kun se voitti 14 ottelusta vain kaksi ja hävisi 11, joista kolme jatkoajalla. Tammikuun puolivälissä Ässät pelasi kolme ottelua kolmeen päivään, voittamalla Pelicansin 5–0 mutta häviämällä Tapparalle 5–0 ja Lukolle 3–1. Myös Jokerit kaatoi joukkueen vieraissa 5–0. JYP päihitti Ässät lyhyen ajan sisään kahdesti yhdellä maalilla, ensin tammikuun lopulla 1–0 ja myöhemmin helmikuun puolivälissä 0–1.
Yhdeksässä viimeisessä ottelussa Ässät ylsi pisteille kahdeksasti. Kahden jatkoaikatappion sekä yhden voiton ja häviön jälkeen joukkue voitti viisi viimeistä otteluaan. Voittoputken aikana vastustaja jäi kahdesti maaleitta. Viimeinen vierasottelu 1. maaliskuuta Pelicansia vastaan päättyi voittoon lukemin 3–5. Kauden kaksi päätösottelua olivat kumpikin kotona. Ensimmäisessä joukkue päihitti Tapparan niukasti 1–0 ja toisessa Ilves kaatui selvemmin numeroin 4–1.
Sarjataulukko SM-liigakaudella 2002–2003
Lähde: The Internet Hockey Database
Muutokset ennen kautta
Huhtikuussa 2002 Ässät ilmoitti palkanneensa uudeksi päävalmentajaksi Mika Toivolan 1+1-vuotisella sopimuksella. Toivola oli toiminut edelliset kolme kautta JYPin kakkosvalmentajana. Päävalmentajan pesti oli Toivolalle uran ensimmäinen. Ässät oli neuvotellut sopimuksesta myös Juhani Tammisen ja Vasili Tihonovin kanssa. Apuvalmentajaksi seura palkkasi Karri Kiven, joka oli lopettanut pelaajauransa vuotta aikaisemmin. Täten valmennuspesti oli hänelle uran ensimmäinen. Samassa yhteydessä seura julkaisi jatkosopimuksen, joka oltiin tehty viime kauden tehokkaimman hyökkääjän, Markku Tähtisen kanssa. Sopimus oli 1+1-vuotinen.
Heinäkuussa 2002 seura julkaisi loput alkavan kauden miehistöstään. Maalivahtiosastolle liittyivät kanadalainen Scott Langkow sekä nuori Antti Jokela. Langkow oli lupaavasta profiilistaan huolimatta jäänyt NHL:ssä vähäiselle peliajalle ja pelannut lähinnä muissa pohjoisamerikkalaisissa liigoissa. Ässiin hän siirtyi UHL-seura Kalamazoo Wingsista. Jokela taas liittyi joukkueeseen Mestiksestä, jossa hän oli pelannut kaksi edeltävää kautta jäätyään pienelle peliajalle Lukossa. Edelliskauden maalivahdeista Tommi Satosaari meni pelaamaan Saksaan ja Kristian Antila vuorostaan Kanadaan, vaikka hänellä olikin vielä sopimus Ässien kanssa. Uutena puolustajana joukkueeseen saapui yhdysvaltalainen Steve Shirreffs ECHL-joukkue Reading Royalsista. Latvialaishyökkääjä Vjačeslavs Fanduļs palasi seuraan pelattuaan edeltävänä kautena Saksassa. Fanduļs oli aiemmin edustanut Ässiä viiden kauden ajan 1990-luvulla. Ykkössentteriksi hankittiin tšekkiläinen Petr Šachl, joka oli edelliskaudella ollut AHL-joukkue Milwaukee Admiralsin paras pistemies. Kanadalaishyökkääjä Dave Duerden liittyi Ässiin ECHL-seura Charlotte Checkersista, jossa hän oli takonut 68 ottelussa 78 tehopistettä ja tullut sen myötä valituksi liigan tähdistökentälliseen. Varsinaisten sopimuspelaajien lisäksi joukkueeseen otettiin koeajalle ulkomaalainen yliopistohyökkääjä Jeff Hutchins.
Muutokset kauden aikana
Marraskuussa Ässät teki loppukauden mittaisen sopimuksen Bluesista lähteneen hyökkääjä Janne Sevan kanssa. Sevan alkukausi oli mennyt osin loukkaantumistenkin vuoksi vaisusti. Joulukuussa seura ilmoitti tehneensä kaksivuotisen jatkosopimuksen päävalmentaja Mika Toivolan kanssa. Lisäksi puolustaja Oļegs Sorokinsin ilmoitettiin tehneen loppukauden mittaisen sopimuksen. Tammikuun lopulla hyökkääjä Markku Tähtinen siirtyi Rauman Lukkoon loppukauden ja tulevan kauden kattavalla sopimuksella. Helmikuussa seuran toimitusjohtaja Antti Heikkilä sai potkut saatuaan kahdeksan kuukauden ehdollisen vankeustuomion törkeästä veropetoksesta ja kirjanpitorikoksesta. Heikkilä toimi jalkapalloseura FC Jazzin johtokunnassa markkinointi- ja pelaajasopimuksista vastaavana henkilönä. Uskottavuussyistä johtuen Ässillä ei ollut seuran hallituksen puheenjohtajan Pentti Aholan mukaan muuta mahdollisuutta kuin erottaa Heikkilä. Uudeksi toimitusjohtajaksi valittiin seurassa erilaisissa tehtävissä työskennellyt Risto Kuparinen.
Joukkue kärsi kauden aikana pahoista loukkaantumisista. Dave Duerdenin kausi päättyi harjoituksissa tulleeseen nilkkavammaan. Pekka Kangasalustan kausi päättyi puolestaan marraskuun lopulla saatuun polvivammaan. Tšekkihyökkääjä Petr Šachl joutui lopettamaan kautensa joulukuun loppupuolella välilevypullistuman vuoksi, ja palasi kotiinsa Tšekkiin. Syksyllä Bluesista hankitun Janne Sevan kausi sai puolestaan loppunsa tammikuussa keuhkoveritulpan johdosta.
Porin Ässien joukkue 2002–2003
Lähde: Elite Prospects & QuantHockey
Kenttäpelaajat
Lähde: QuantHockey
Gulfport
Gulfport on Mississippijoen suistossa Meksikonlahden rannalla sijaitseva satamakaupunki. Se on Mississippin osavaltion suurimpia kaupunkeja.
Historia
Kaupungin perustamisvuosi on 1887, ja tärkeä kauppasatama avattiin 1907. Kaupungin tärkeimpiä elinkeinoja ovat kalastus, matkailu ja kasino. Gulfportilla ja Biloxilla on yhteinen kansainvälinen lentokenttä.
Väestö
Väkiluvuksi on vuoden 2010 väestönlaskennassa kirjattu 67 793, josta valkoihoisiksi on luokiteltu 59,2 % ja mustaihoisiksi 37,5 %. Lapsia väestöstä on 29 %. Erot elintasossa ovat huomattavat, ja laskennallisesti 17,7 % väestöstä elää Yhdysvaltojen virallisen köyhyysrajan alapuolella.
Aasáx
Aasáx oli Tansaniassa puhuttu afroaasialainen kieli. Se oli pitkään uhanalainen ja sen puhujien määrä oli vähenemään päin. Vielä vuonna 1999 kielellä laskettiin olevan noin 350 puhujaa Tansaniassa, mutta nykyisin se on kuollut. Aasáx kuului kuušilaisten kielten kieliryhmään.
Isoliitäjä
Isoliitäjä (Ardenna gravis) on keskikokoinen ulappalintujen lahkoon kuuluva avomerilintu.
Koko ja ulkonäkö
Erona keltanokkaliitäjään ovat: hieman jäykemmät siiveniskut sekä terävämpi siivenkärki; hyvin erottuva tumma päälaki, jossa hyvin erottuva valkoinen niskavyö; rinnansivussa voimakas tumma laikku; kainalossa ja siiven tyvellä tumma vyö ja kuviointi sekä keskivatsassa epäselvärajainen tumma laikku. Pyrstön alapeitinhöyhenet ovat harmaanruskeat ja nokka musta. pienoiskuva|left|250px|Isoliitäjän siiveniskut muistuttavat [[myrskylintua (Fulmarus glacialis) ja pikkuliitäjää (Puffinus puffinus). Vatsan tummaa laikkua on usein vaikea nähdä ja parhaiten se erottuu takaviistosta. ]]
Levinneisyys ja lisääntyminen
Lajilla on laaja levinneisyysalue, jonka pinta-alaksi on arvioitu 52,8 miljoonaa km2 ja populaation kooksi 15 miljoonaa yksilöä. Esiintyy Brasiliassa, Falklandinsaarilla, Grönlantissa, Saint Helenassa ja Saint-Pierre ja Miquelonissa.
Isoliitäjällä on kolme tärkeää lisääntymissaarta: Nightingale Island, Inaccessible Islands ja Gough Tristan da Cunhan saariryhmässä. Vähintään viisi miljoonaa paria pesii Nightingale Islandilla ja Inaccessible Islandsilla. 600 000–3 000 000 paria Gough Islandilla. Myös Falklandinsaarilla tavataan hyvin pieni pesimäyhteisö.
Aikuiset aloittavat huhtikuussa muuton luoteeseen, Etelä-Amerikasta Kanadaan ja ohi Grönlantin siirtyen Koillis-Atlantille ja palaten marraskuussa takaisin pesimäalueille etelään. Tavataan säännöllisesti syysmuuton aikana lähinnä elo-lokakuussa Länsi-Euroopan rannikoilla.
Lisääntyminen
Pesii kaltevalle maalle, pääasiassa alueille, jossa on ruohomättäitä tai Phylica-metsää.
Ravinto
Syö pääasiassa kalaa, mustekaloja ja kalajätettä troolareista, mutta myös äyriäisiä.
Uhat
Joka vuosi Nightingale Islandilla pyydetään noin 50 000 poikasta ja tuhansia aikuisia, mikä voi johtaa kantojen romahtamiseen ilman kestävää pyytämistä.
Kakeru Funaki
Kakeru Funaki (s. 13. huhtikuuta 1998 Nara) on japanilainen jalkapalloilija.
Jalkapallomaajoukkue
Funaki kuului Japanin U-20 joukkueeseen alle 20-vuotiaiden MM-kilpailuissa 2017.
Harmonices Mundi
Harmonices Mundi on Johannes Keplerin vuonna 1619 julkaisema tähtitiedettä koskeva julkaisu, jonka merkittävin sisältö on sen viidennessä kirjassa esitelty Keplerin III laki.
Harmonices Mundi kirjassa Johannes Kepler kehitteli ensimmäisen teoksensa, Prodromus Dissertationum Mathematicarum Continens Mysterium, lukumystiikkaa. Hän muun muassa hahmotteli yhteyksiä planeettojen liikkeiden ja eri sävelkorkeuksien välille. Kirjan jälkikäteen katsottuna tärkein sisältö eli Keplerin III laki, joka kuvaa planeettojen kiertokulkua Auringon ympäri, esitellään kirjan loppupuolella vain muutamalla sivulla.
Louis Yamaguchi
Louis Yamaguchi (s. 28. toukokuuta 1998 La Garenne-Colombes) on japanilainen jalkapalloilija.
Jalkapallomaajoukkue
Yamaguchi kuului Japanin U-20 joukkueeseen alle 20-vuotiaiden MM-kilpailuissa 2017.
Rocco Chinnici
pienoiskuva|Rocco Chinnici Rocco Chinnici (19. tammikuuta 1925 Misilmeri – 29. heinäkuuta 1983 Palermo) oli italialainen mafianvastainen tuomari.
Chinnici, syntyjään Misilmeristä, valmistui Palermon yliopiston oikeustieteellisestä vuonna 1947 ja alkoi toimia tuomarina Trapanissa vuonna 1952. Vuonna 1966 hän siirtyi Palermon syyttäjänvirastoon. Marraskuussa 1979 hänestä tuli Palermon oikeustalon pääsyyttäjä mafian murhattua edeltäjänsä, Cesare Terranovan.
29. heinäkuuta 1983 autopommin räjäytys tappoi Chinnicin, hänen kaksi henkivartijaansa Mario Trapassin ja Salvatore Bartolottan sekä Chinnicin kerrostalon vartijan Stefano Li Sacchin. Pommin räjäytti setänsä Michele Grecon käskystä pahamaineinen mafian salamurhaaja Pino Greco. Sittemmin Michele Greco tuomittiin elinkautiseen vankeuteen Chinnicin salamurhan tilaamisesta.
Antonino Caponnettosta tuli pääsyyttäjä Chinnicin tilalle.
Taimyrjärvi
thumb|Taimyr-järven sijainti Taimyrin niemimaan keskellä. Taimyr on järvi Taimyrin niemimaalla Krasnojarskin aluepiirin Taimyrin piirissä Venäjällä. Sen pinta-ala on 4 560 neliökilometriä, suurin syvyys 26 metriä ja keskisyvyys 2,8 metriä. Järvi on jäässä syyskuun lopusta kesäkuuhun saakka. Se laskee Karanmereen Taimyrajoen kautta. Kalalajeja ovat mm. nieriä ja siika.
DDC Mlimani Park Orchestra
DDC Mlimani Park Orchestra on tansanialainen muziki wa dansia soittava yhtye. Vuonna 1978 perustettu yhtye kuuluu merkittävimpiin oman tyylilajinsa edustajiin. 1980-luvulla yhtye julkaisi sarjan Itä-Afrikassa erittäin tunnetuiksi nousseita hittejä. Valtaosan yhtyeen suurimmista hiteistä on säveltänyt ja sanoittanut Hassani Bitchuka, Cosmas Chidmule ja Shaaban Dede.
Historia
DDC Mlimani Park Orchestra perustettiin vuonna 1978 soittamaan Mlimani Club -yökerholle Dar es Salaamissa, Mwengen kaupunginosassa. Sen perusti vuonna 1978 Nuta Jazz Bandin jäsenet Muhiddin Maalim, Hassani Bitchuka ja Abel Balthazar. Myöhemmin yhtyeeseen liittyi Michael Enoch Dar es Salaam Jazz Bandistä. Perustettaessa yhtyeeseen kuului noin 15 jäsentä, mutta nykyisin siihen kuuluu jopa 25 jäsentä. Kun yökerhon omistaja Tanzania Transport and Taxi Services teki konkurssin vuonna 1983, yhtye siirtyi Dar es Salaam Development Corporationin (DDC) alaisuuteen, josta juontaa etuliite yhtyeen nimeen. Koska musiikki-instrumentteja koskevat tuontirajoitukset olivat 1980-luvulla tiukat, valtaosa yhtyeistä työskenteli eri yrityksille ja organisaatioille, jotka investoivat musiikkiin tuottavana liiketoimintana. Nämä sponsorit omistivat soittimet ja järjestivät harjoitus- sekä esiintymistilat. Muusikot saivat vakituista palkkaa sekä provision lipputuloista.
Sumbanruskosieppo
Sumbanruskosieppo (Muscicapa segregata) on indonesialainen hyönteissyöjälintu.
DDC Mlimani Park Orchestra
Historia
DDC Mlimani Park Orchestran musiikillista linjaa johti 1980-luvulla pääasiallisesti Dar es Salaam Jazz Bandistä yhtyeeseen liittynyt Michael Enoch, joka toimi aiemmassa yhtyeessään kitaristina, mutta soitti DDC Mlimani Park Orchestrassa pääasiallisesti saksofonia
Sumbanruskosieppo
Sumbanruskosieppo elää Burun saaren metsissä Itä-Indonesiassa. Laji on aikoinaan erotettu ruskosieposta (Muscicapa dauurica). Sumbanruskosiepon kanta on mahdollisesti taantunut metsien hakkuiden takia.
DDC Mlimani Park Orchestra
Historia
Yhtyeen tunnetuin levy Sikinde nauhoitettiin Radio Tanzania, Dar es Salaam (RTD) -radiokanavan studiossa ja äänityksestä vastasi James Mhilu.